text: Fodbold-fusion en realitet
  08 december 2010 kl. 09.23
  Vejle Boldklub og FC Kolding sammenlægges fra 1. juli under navnet Vejle Boldklub Kolding.
  Fusionen afværger, at Kolding FC går konkurs.
  Kolding FC og Vejle Boldklub regner med, at den nye eliteklub kan tiltrække flere sponsorer. Det årlige driftsbudget bliver på mellem 60 og 70 millioner kroner.
  - Vores vision er på sigt at måle os med klubber som OB og FC Midtjylland. Vi skal altså skabe et hold, der kan blande sig i medaljekampen i hver sæson. Og dermed også kvalificere sig til de europæiske turneringer. Vi går efter at vinde, og vi har tålmodigheden til at skabe noget stort på den lange bane, siger VB-formand Lars Skou.
  Næstformand i Kolding FC A/S John Roth tilføjer, at sammenlægningen er Koldings mulighed, hvis byen skal være med i topfodbold.
  Vejle Boldklub Koldings hold får hjemmebane i Vejle, og administrationen skal have hovedkontor i Jokri Park i Vejle med en afdeling på Kolding Stadion.
  Vejle Boldklubs hjemmeside.
  